Ցավ և փառք

«Ցավ և փառք» (), ռեժիսոր և սցենարիստ Պեդրո Ալմոդովարի իսպանական դրաման՝ թողարկված 2019 թվականին։ Կինոնկարում գլխավոր դերակատարներն են Անտոնիո Բանդերասը, Ասյեր Էչեանդիան, Պենելոպե Կրուսը, Ջուլիետա Սերանոն և Լեոնարդո Սբարալյան։

Ֆիլմը մասնակցել է Կաննի 72-րդ կինոփառատոնի գլխավոր մրցույթին և քննադատների կողմից ստացել հիացական արձագանքներ։ Այն կինոստուգատեսի լավագույն ֆիլմերից մեկն է։ Ստեղծագործական ճգնաժամի պայմաններում ռեժիսորի կերպարում հանդես գալու համար Անտոնիո Բանդերասին շնորհվել է «Ոսկե արմավենու ճյուղ» մրցանակը՝ տղամարդու լավագույն դերի համար։

Իսպանիայում ֆիլմի պրեմիերան կայացել է 2019 թվականի մարտի 22-ին։

Սյուժե 
Ֆիլմը պատմում է ռեժիսոր Սալվադոր Մայոյի (Անտոնիո Բանդերաս) մասին, որը ստեղծագործական ճգնաժամ է վերապրում։ Հուսահատ վիճակում նրան սպասվում են իր համար մի քանի կարևոր մարդկանց հետ հանդիպումներ։ Նրանցից ոմանց հանդիպում է ֆիզիկապես, ոմանց՝ հիշողություններում։ Ընկնելով հիշողությունների մեջ՝ Սալվադորը հիշում է իր մանկությունը 1960-ական թվականներին, երբ ընտանիքի հետ ավելի լավ կյանքի որոնման համար արտագաղթել էր Պատերնա, պատանեկան առաջին սերը, 1980-ական թվականներին Մադրիդում իր առաջին միասեռական սերը, այս հարաբերությունների խզման ցավը, թերապիան, ֆիլմի վաղաժամ թողարկումը, իր կյանքի ամենակարևոր ֆիլմերից մեկի գլխավոր դերակատարի հետ վիճաբանությունը, նկարահանումները շարունակելու անհնարինությունը և այլն, բայց ամենակարևորը` ինքն իր հետ հաշտվելը․․․

Դերասանական կազմ 
 Անտոնիո Բանդերաս՝ Սալվադոր Մայո, ռեժիսոր 
 Պենելոպե Կրուս՝ Հասինթա, Սալվադորի մայր
 Լեոնարդո Սբարալյա՝ Ֆեդերիկո, Սալվադորի նախկին սիրեցյալ 
 Ասյեր Էչեանդիա՝ Ալբերտո Կրեսպո, դերասան, Սալվադորի հին ընկեր և զինակից 
 Սեսիլիա Ռոթ՝ Զուլեմա
 Նորա Նավաս՝ Մերսեդես, Սալվադորի կին, տիրուհի
 Ռաուլ Արեվալո՝ հայր
 Ջուլիետա Սերանո՝ մայրը ծեր տարիքում
 Ռոսալիա Վիլա

Քննադատություն 
Ֆիլմը կինոքննադատների կողմից ստացել է դրական կարծիքներ։ «FilmAffinity» կայքում ֆիլմի միջին գնահատականը 10-ից կազմել է 7․4։ «Rotten Tomatoes» կայքում ֆիլմը գնահատվում է 92%՝ հիմնվելով 48 գրախոսությունների վրա, 10-ից միջին գնահատականը կազմել է 7,79։ «El Periódico» լրագրում ֆիլմին 5 աստղից տրվել է 5։

Ծանոթագրություններ 

Պեդրո Ալմոդովարի ֆիլմեր
2019 ֆիլմեր
Իսպաներեն ֆիլմեր
Իսպանական դրամա ֆիլմեր
ԼԳԲՏ ֆիլմեր
2010-ականների դրամա ֆիլմեր
Ֆիլմեր թմրանյութերի մասին
Ֆիլմեր, որոնց գործողությունները տեղի են ունենում 1960-ականներին